ทรูเอเชียนมอร์

ทรู เอเชียนมอร์ ()  เดิมชื่อทรู เอเชียน ซีรีส์ เอชดี () เป็นช่องรายการที่ผลิตและออกอากาศทางทรูวิชั่นส์ ซึ่งเป็นช่องรายการภาพยนตร์ชุดช่องเดียวที่คุณจะได้รับชมซีรีส์เอเชียครบรส ทั้งจีน ญี่ปุ่น เกาหลี  และ ซีรีส์ไทยที่ผลิตเองในนาม True Original โดยออกอากาศเป็นภาษาไทย และเสียงต้นฉบับ ออกอากาศตลอด 24 ชั่วโมง

ประวัติ
True Asian Series เป็นหนึ่งในสามช่องรายการใหม่ที่ผลิตโดยทรูวิชั่นส์   มีการประกาศครั้งแรกในนิตยสาร TrueVisions Magazine ฉบับเดือนสิงหาคม พ.ศ. 2551  พร้อมกับช่อง True Food และ Hay Ha ภายหลังทรูวิชั่นส์ได้แจ้งให้สมาชิกทราบถึงการเรียงลำดับช่องรายการใหม่ในวันที่ 9 กันยายน พ.ศ. 2551 เวลา 00.00 น. พร้อมกับการเพิ่มสองช่องรายการใหม่ True Asian Series และ Hay Ha (ยังไม่มีการประกาศวันออกอากาศของช่อง True Food) ณ ช่อง 22 และ ช่อง 23 ตามลำดับ โดย ณ ขณะนั้น เป็นการออกอากาศแบบ SD 

จากนั้นในวันที่ 5 มกราคม 2559 ได้มีการรวมช่อง True Asian HD กับ True Asian Series เดิม และเปลี่ยนผ่านจากการออกอากาศในระบบ SD มาเป็นระบบ HD ในชื่อ True Asian Series HD โดย ณ ขณะนั้น ออกอากาศในช่องหมายเลข 238 จากนั้นมีการเรียงเลขช่องใหม่ จึงมีการย้ายเลขช่องไปอยู่ที่ช่อง 239  

ต่อมาทางทรูวิชั่นส์ได้ยุติออกอากาศ ช่อง True Asian Series HD ในคืนวันที่ 30 กันยายน 2564 พร้อมกับรีแบรนด์และเปิดช่องใหม่ โดยช่องแรกได้แยกคอนเทนต์ซีรี่ย์เกาหลีพากย์ภาษาไทย มาเปิดช่องใหม่ โดยใช้ชื่อ True Korean More ออกอากาศที่ช่อง 238

ขณะเดียวกัน True Asian Series HD เดิม ถูกรีแบรนด์เป็นช่อง True Asian More ซึ่งเป็นช่องรายการที่เน้นละครและซีรี่ย์จากประเทศจีน ญี่ปุ่น พากย์ภาษาไทย รวมไปถึงซีรี่ย์ไทยที่ผลิตในนาม True Original โดยออกอากาศที่ช่อง 239 เช่นเดิม ซึ่งทั้ง 2 ช่องนี้เริ่มออกอากาศครั้งแรกตั้งแต่วันที่ 1 ตุลาคม 2564 เป็นต้นมา  
 
จนกระทั่งเมื่อเดือนกันยายน 2566 ที่ผ่านมา ทางทรูวิชั่นส์ได้ประกาศยุติการออกอากาศช่อง True Korean More เนื่องจากมีการปรับผังรายการใหม่ โดยมีผลตั้งแต่วันที่ 1 ตุลาคม 2566 เป็นต้นไป ทำให้มีการนำคอนเทนต์ซีรี่ย์เกาหลีที่แยกตัวออกไปกลับมารวมกันที่ช่อง True Asian More อีกครั้ง

รายละเอียดทั่วไป
การออกอากาศช่อง True Asian More จะเน้นฉายคอนเทนต์ทั้งซีรี่ย์จากเอเชียทั้งเก่าและใหม่ที่ได้รับความนิยมมาแล้วใน จีน ญี่ปุ่น เกาหลี และซีรี่ย์ไทยในนาม True Original โดยซีรีส์ที่ฉายเรื่องแรกในช่องนี้ คือ คนพิเศษของใจ (Extraordinary You) โดยที่ช่องนี้สามารถรับชมได้ในทุกแพ็คเกจของทรูวิชั่นส์

นอกจากนี้นับตั้งแต่ปี พ.ศ. 2565 มีการเผยแพร่ซีรี่ย์บางเรื่องที่ออกอากาศไปแล้วในช่องนี้ต่อผ่านแพลทฟอร์มออนไลน์อย่างแอพทรูไอดี ในรูปแบบของวิดีโอสตรีมมิ่ง โดยที่จะให้บริการในหมวดหมู่ของ TrueID+ และ TrueVisions Now

ซีรี่ย์ที่มีการออกอากาศอยู่ในปัจจุบัน
ข้อมูลซีรี่ย์ที่อยู่ในหมวดหมู่นี้ เป็นข้อมูล ณ เดือนตุลาคม 2566 จากเว็บไซต์ผังรายการของทรูวิชั่นส์  โดยที่ทุกเรื่องสามารถรับชมย้อนหลังได้ที่ บนแอพ TrueID ผ่านบริการ TrueVisions Now แต่ถ้าเรื่องใดสามารถรับชมด้วยแพ็คเกจ TrueID+ หรือ สามารถรับชมฟรีได้ จะทำการขีดเส้นใต้ที่ชื่อเรื่องไว้

ซีรี่ย์จีน 

 ตำนานรักช่างภูษา (Weaving a Tale of Love)
 ทุกชาติภพ กระดูกงดงาม ภาคอดีต (One and Only) 
 สายลมแห่งหล่งซี (The Wind Blows from Long Xi)
 โอบรัก กรุ่นหัวใจ (Go Ahead)
 นายเย็นชากับยัยปลาหมึก (Go Go Squid!)
 นักรบพเนจรสุดขอบฟ้า (Word of Honor)

ซีรี่ย์ญี่ปุ่น 

 อิจิเคอิ ศาลอาญาเดือด (Ichikei's Crow - The Criminal Court Judges)
 เปลี่ยนนายให้เป็นเจ้าชายในฝัน (My Fair Prince)

ซีรี่ย์เกาหลี 
สำหรับซีรี่ย์เกาหลีเรื่องใดที่เพิ่งออกอากาศเป็นครั้งแรกที่ช่อง True Asian More จะทำตัวเอนหนาไว้  

 สวยXแสบXร้าย (Bitch x Rich)
 สามพี่น้องตระกูลคิม (Three Bold Siblings)
 วิญญาณหมอขอป่วน (Ghost Doctor)
 ปาฏิหาริย์พลิกลิขิตฟ้า (Man in a Veil)
 อำมหิตปิดตา (Blind)
 สามหนุ่มลุ้นรัก (It's Beautiful Now)
 เกมรัก เกมแค้น (Game of Witches)
หมายเหตุ: สำหรับเรื่อง "สามพี่น้องตระกูลคิม" ที่ทำตัวหนาไว้ เนื่องจากซีรี่ย์นี้ย้ายมาฉายที่ช่อง True Asian More ตั้งแต่วันที่ 4 ตุลาคมที่ผ่านมา (เริ่มที่ตอนที่ 33) โดยออกอากาศตามวันและเวลาเดิม เช่นเดียวกับตอนอยู่ช่อง True Korean More

ซีรี่ย์ไทย (True Original) 

 รักอีกครั้ง (Sing Again)
 23:23 สัญญา สัญญาณ

อ้างอิง

แหล่งข้อมูลอื่น 
 http://www.truevisionstv.com  

สถานีโทรทัศน์ในสหรัฐ
ทรูวิชั่นส์
สารคดี

en:True Asian Series